Ο **Αδαμάντιος Πεπελάσης** (Γαστούνη 1922 - 2017) ήταν Έλληνας οικονομολόγος, πανεπιστημιακός και διοικητής τράπεζας.

Βιογραφία
---------

Σπούδασε στην Ανωτάτη Σχολή Οικονομικών και Εμπορικών Επιστημών, στη Νομική Σχολή του Πανεπιστημίου Αθηνών, στο Σχολή Οικονομικών του Λονδίνου και στο Πανεπιστήμιο Μπέρκλεϊ της Καλιφόρνια, του οποίου αναγορεύτηκε και διδάκτορας. Ήταν υπότροφος του Ιδρύματος Φούλμπραιτ (Fulbright).

Υπήρξε καθηγητής της Οικονομικής Σχολής του Πανεπιστημίου Ντέιβις της Καλιφόρνια (1957-63), του Πολυτεχνείου και του Πολιτειακού Πανεπιστημίου της Βιρτζίνια (1971-73), τακτικός καθηγητής Οικονομικής του Πανεπιστημίου του Κεντάκι και επισκέπτης καθηγητής στο Οικονομικό Πανεπιστήμιο Αθηνών (ΑΣΟΕΕ).

Διατέλεσε αναπληρωτής γενικός επιστημονικός διευθυντής του Κέντρου Οικονομικών Ερευνών (1962-64), υποδιοικητής της Αγροτικής Τράπεζας της Ελλάδος (1963), διοικητής της ίδιας τράπεζας αμέσως μετά τη Μεταπολίτευση (1974) και διοικητής της Εμπορικής Τράπεζας της Ελλάδος.

Επίσης, υπήρξε πρόεδρος στο Ίδρυμα Ελληνικού Πολιτισμού (1995-1998), γενικός διευθυντής στο Ίδρυμα Μελετών Λαμπράκη, πρόεδρος του Δ.Σ. Εμπορικής Τράπεζας της Ελλάδος (1988), διοικητής της Αγροτικής Τράπεζας της Ελλάδος (1974-1981). Ακόμα, ήταν ιδρυτικό μέλος του Διεθνούς Κέντρου Μ. Θεοδωράκης. Υπήρξε διαχρονικός συνεργάτης του Δημοσιογραφικού Οργανισμού Λαμπράκη.

Απεβίωσε σε ηλικία 95 ετών.

Συγγραφικό έργο
---------------

Έγραψε 18 βιβλία, από τα οποία ξεχωρίζουν: 

* «Στην Άκρη του Αιώνα», Γαστούνη - Μπέρκλεϋ (1996),
* «Ανάλυση της Οικονομικής Ανάπτυξης» (1961),
* «Υπεράριθμο Εργατικό Δυναμικό στην Ελληνική Γεωργία» (1962),
* «Κείμενα Οικονομικής Ανάπτυξης» (1965).

Άρθρα του, κυρίως οικονομικού περιεχομένου, έχουν δημοσιευθεί σε διάφορες εφημερίδες και περιοδικά, στην Ελλάδα και στο εξωτερικό.

Εξωτερικοί σύνδεσμοι
--------------------

* (ΕΡΤ - 16/01/2009) - Αδαμάντιος Πεπελάσης -
* (ΙΣΤΟΡΙΚΟ ΑΡΧΕΙΟ ΕΡΤ)
* (ΙΣΤΟΡΙΚΟ ΑΡΧΕΙΟ ΕΡΤ)
* (ΙΣΤΟΡΙΚΟ ΑΡΧΕΙΟ ΕΡΤ)

Παραπομπές
----------

1. 1 2  «Fulbright Foundation - Adamantios Pepelasis» (PDF).
2. ↑  «Fulbright ScholarShips (1950-1951) - Adamantios Pepelasis University of California, Berkeley, CA - Economics» (PDF).
3. ↑  «IN.gr 6 Μαΐου 2017 - Αδαμάντιος Πεπελάσης».
4. ↑  «ΕΡΤ 06/05/17 - μια εξέχουσα μορφή της Ελλάδας, ο πανεπιστημιακός, Αδαμάντιος Πεπελάσης, έφυγε από τη ζωή».
5. ↑  «29/05/2020 - Ν. Φίλης ΣΥΡΙΖΑ - σχόλια για Αδαμάντιο Πεπελάση σχετικά με το Ελληνικό Ίδρυμα Πολιτισμού».
6. ↑  «Τα Νέα 7 Μαΐου 2017 - Αδαμάντιος Πεπελάσης: Η κληρονομιά του οραματιστή ακαδημαϊκού».
7. ↑  «Απεβίωσε ο καθηγητής Αδαμάντιος Πεπελάσης».
8. ↑  «Εθνικό κέντρο Βιβλίου - Πεπελάσης Αδαμάντιος Α». Αρχειοθετήθηκε από το πρωτότυπο στις 23 Ιουνίου 2023. Ανακτήθηκε στις 23 Ιουνίου 2023.
9. ↑  «AUTH (Archive Collections) - Από τη Γαστούνη ως τη δικαίωση -Αδαμάντιος Πεπελάσης - Στην άκρη του αιώνα - Γαστούνη-Μπέρκλευ - Εκδόσεις Καστανιώτη (1996)».
10. ↑  «Labor Shortages in Greek Agriculture, A Further Look, (1963-1967) - Adamantios A. Pepelasis».
11. ↑  «Cambridge - The Legal System and Economic Development of Greece - A. A. Pepelasis».
12. ↑  «Adamantios A. Pepelasis's scientific contributions».
13. ↑  «ΑΠΟΘΕΤΗΡΙΟ ΟΙΚΟΝΟΜΙΚΟΥ ΠΕΡΙΕΧΟΜΕΝΟΥ ΤΟΥ ΚΕΝΤΡΟΥ ΠΡΟΓΡΑΜΜΑΤΙΣΜΟΥ ΚΑΙ ΟΙΚΟΝΟΜΙΚΩΝ ΕΡΕΥΝΩΝ (ΚΕΠΕ) - Αδαμάντιος Πεπελάσης».